stanford-oval/wikipedia huggingface dataset:
Mega Man 6
Juoni

Mystinen Mr. X isännöi ensimmäisiä robottiturnauksia, johon osallistuu useita robotteja kautta maailman. Kun turnauksen finaalissa on jäljellä enää kahdeksan robottia, Mr. X varastaa robotit ja ohjelmoi ne armeijakseen, jota hän aikoo käyttää maailman valloitukseen. Mega Man onnistuu tuhoamaan robotit ja jäljittää Mr. X:n tukikohdan. Mega Man voittaa Mr. X:n, joka tappion jälkeen paljastuu Mega Manin arkkiviholliseksi, tohtori Wilyksi. Mega Man onnistuu voittamaan Wilyn ja ilkeä tiedemies joutuu vihdoin kaltereiden taakse.
Aiheesta muualla

Mega Man 6 MobyGamesissa (englanniksi)
Mega Man 6 MMHP.net-sivustolla (englanniksi)
| --- | --- |
 Klassinen -sarja: : Mega Man • 2 • 3 • 4 • 5 • 6 • 7 • 8 • &Bass • 9 • 10 • 11
 Game Boy -sarja: : I • II • III • IV • V
 X -sarja: : Mega Man X • X2 • X3 • X4 • X5 • X6 • X7 • X8 • Xtreme • Xtreme 2 • Command Mission
 Legends -sarja: : Mega Man Legends • Mega Man Legends 2 • Misadventures of Tron Bonne
 Zero -sarja: : Mega Man Zero • Zero 2 • Zero3 • Zero 4
 ZX -sarja: : Mega Man ZX • ZX Advent
 Battle Network -sarja: : Battle Network • Battle Network 2 • Battle Network 3: Blue & White • Battle Network 4: Red Sun & Blue Moon • Battle Network 5: Team ProtoMan & Team Colonel • Battle Network 6: Cybeast Gregar & Cybeast Falzar • Rockman EXE Operate Shooting Star
 Muut pelit: : Mega Man Soccer • Super Rockman Adventure • Mega Man: Battle & Chase
 Hahmot: : Mega Man • Luettelo hahmoista
Uudelleenjulkaisut: : Rockman Complete Works • Mega Man Anniversary Collection • Mega Man X Collection • Mega Man Zero Collection • Mega Man Legacy Collection • Mega Man Legacy Collection 2 • Mega Man X Legacy Collection • Mega Man X Legacy Collection 2
 Elokuva- ja televisiosarjat: : Mega Man • Mega Man: Battle Network • Mega Man: Star Force • Mega Man: Fully Charged • Mega Man
Merikaislat

| Merikaislat |
| --- | --- |
 Merikaisla (Bolboschoenus maritimus)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Merikaislat Bolboschoenus  (Asch.) Palla
Katso myös
   Merikaislat Wikispeciesissä   Merikaislat Commonsissa 
Infobox OKNimi-testi OK: 
Merikaislat eli mukulakaislat (Bolboschoenus) on sarakasvien (Cyperaceae) heimoon kuuluva kasvisuku. Sukuun kuuluu 16 lajia.
Merikaislat voidaan toisinaan lukea myös järvikaislojen (Schoenoplectus) sukuun kuuluviksi ja jotkin näiden sukujen lajit voivat risteytyä keskenään.
Suomessa ja Ruotsissa tavataan luonnonvaraisena yhtä merikaislalajia, merikaislaa (Bolboschoenus maritimus, syn. Schoenoplectus maritimus).
Lajeja

Bolboschoenus caldwellii
Bolboschoenus capensis
Bolboschoenus fluviatilis
Bolboschoenus glaucus
Bolboschoenus grandispicus
Bolboschoenus koshevnikovii
Bolboschoenus laticarpus
Bolboschoenus maritimus – merikaisla (syn. Schoenoplectus maritimus)
Bolboschoenus medianus
Bolboschoenus nobilis
Bolboschoenus novae-angliae
Bolboschoenus planiculmis – nokikaisla
Bolboschoenus robustus
Bolboschoenus schmidii
Bolboschoenus stagnicola
Bolboschoenus yagara
Aiheesta muualla

Suomen Lajitietokeskus: Mukulakaislat – Bolboschoenus
Integrated Taxonomic Information System (ITIS): Bolboschoenus (englanniksi)
Global Biodiversity Information Facility (GBIF): Bolboschoenus (englanniksi)
United States Department of Agriculture (USDA): Bolboschoenus (englanniksi)
Flora of China: Bolboschoenus (englanniksi)
Matt Murray

| Matt Murray |
| --- | --- |
 Murray NHL-debyytissään Washington Capitalsia vastaan 1. maaliskuuta 2016
Henkilötiedot
Syntynyt: 25. toukokuuta 1994 (ikä 30) Thunder Bay, Ontario, Kanada
Kansalaisuus:   Kanada  Alankomaat
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  81 kg
Seura
Seura:  Toronto Maple Leafs
Sarja:  NHL
Pelinumero:  30
Pelaajaura
Pääsarjaura:  2014–
Aik. seurat:  Pittsburgh Penguins (NHL)   Ottawa Senators (NHL)
NHL-varaus:  83. varaus, 2012 Pittsburgh Penguins
Matthew Murray (s. 25. toukokuuta 1994 Thunder Bay, Ontario, Kanada) on kanadalainen jääkiekkomaalivahti, joka edustaa Pohjois-Amerikan NHL-liigassa pelaavaa Toronto Maple Leafsia.
Ura

Murray valittiin AHL-liigan parhaimmaksi maalivahdiksi kaudella 2014–2015.
2. maaliskuuta 2016, Stan Bowman ja Peter Chiarelli valitsivat Murrayn ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin.
Murray on voittanut Pittsburgh Penguinsin aloittavana maalivahtina Stanley Cupin kausilla 2015–2016 ja  2016–2017.
Lokakuussa 2020 Penguins kauppasi Murrayn Ottawa Senatorsiin vaihdossa toisen kierroksen varausvuoroon vuoden 2020 varaustilaisuudessa ja Jonathan Grudeniin. Tämän jälkeen Murray teki Senatorsin kanssa nelivuotisen ja 25 miljoonan dollarin arvoisen jatkosopimuksen. Heinäkuussa 2022 Senators kauppasi Murrayn sekä kolmannen ja seitsemännen kierroksen varausvuorot Toronto Maple Leafsiin.
Mikuma (1934)

| Mikuma / 三隈 |
| --- | --- |
 Mikuma

Aluksen vaiheet
Rakentaja:  Mitsubishi, Nagasaki
Kölinlasku:  24. joulukuuta 1931
Laskettu vesille:  31. toukokuuta 1934
Palveluskäyttöön:  29. elokuuta 1935
Poistui palveluskäytöstä:  upposi ilmahyökkäyksessä 6. kesäkuuta 1942
Tekniset tiedot
Uppouma:  8 500 t (suunniteltu) 13 670 t (standardi)
Pituus:  198 m
Leveys:  20,2 m
Syväys:  5,89 m
Koneteho:  152 000 shp
Nopeus:  35 solmua
Miehistöä:  850
Aseistus
Aseistus:  15 × 15,5 cm/60 -tykkiä kolmoistorneissa 8 × 127 mm/40 -tykkiä 12 × 25 mm ilmatorjuntatykkiä 12 × 610 mm torpedoputkea
Mikuma (jap. 三隈) oli keisarillisen Japanin laivaston vuonna 1935 valmistunut Mogami-luokan raskas risteilijä toisessa maailmansodassa.
Valmistus

Alus tilattiin vuoden 1931 hankinnoissa Mitsubishin Nagasakin telakalta, missä köli laskettiin 24. joulukuuta 1931. Alus laskettiin vesille 31. toukokuuta 1934 ja valmistui 29. elokuuta 1935.
Palvelus

Vuoden 1939 alussa Mikuma oli modernisoitavana, jolloin sen 15,5 senttimetrin pääaseet vaihdettiin 20,3 senttimetrin tykkeihin. Alukselta vapautuneet tykkitornit siirrettiin Yamatolle. Alukselle asennettiin torpedovyöt, joilla suojan lisäksi parannettiin aluksen vakautta. Uppouman kasvu hidasti samalla alusta.
Vichyn Ranskan ja Japanin päästyä 22. syyskuuta 1940 sopimukseen Ranskan Indokiinan satamien ja lentotukikohtien käytöstä Yhdysvallat asetti yhdysvaltalaisyrityksille kiellon viedä Japaniin terästä, romurautaa ja lentopetrolia. Alus lähti 16. heinäkuuta 1941 Kuresta 17. risteilijäviirikössä, joka saapui 22. heinäkuuta Samahiin Hainaninsaarelle. Alus osallistui seuraavasta päivästä alkaen operaatio FU:ssa Cochinchinan miehitykseen. Se suojasi 25. heinäkuuta joukkojenkuljetussaattueen viirikön kanssa Samahista Saigoniin, jonne saavuttiin 30. heinäkuuta.
Pearl Harbourin hyökkäyksen aikana Mikuma kuului viirikkönsä mukana vara-amiraali Jisaburo Ozawan johtamaan 1. eteläiseen maihinnousulaivastoon, jonka tehtävänä oli suojata 8. joulukuuta operaatio E:n Malakan niemimaan maihinnousut Singoraan, Pattaniin ja Kota Bharuun.
Joulukuun lopulla alus osallistui sisaraluksensa Mogamin kanssa maihinnousuihin Brittiläisessä Borneossa suojaten joukkoja Mirissä ja operaatio Q:ssa Kuchingissa. Helmikuussa 1942 alus suojasi operaatio L:n Sumatran ja Jaavan maihinnousuja.
Mogami ja Mikuma sekä niiden suojana ollut hävittäjälaivue kohtasivat 28. helmikuuta 1942 Yhdysvaltain laivaston risteilijä USS Houstonin ja Australian kuninkaallisen laivaston risteilijä HMAS Perthin, jotka hyökkäsivät maihinnousulaivastoa vastaan. Seuranneessa Sundasalmen taistelussa kumpikin liittoutuneiden risteilijä upotettiin samoin kuin japanilainen kuljetusalus Ryujomaru, jonka tuhoutuessa sai surmansa Japanin 16. armeijan komentaja kenraaliluutnantti Hitoshi Imamura.
Maaliskuussa alus suojasi operaatio T:n maihinnousuja Sabangiin ja Iriin Pohjois-Sumatralla. Maaliskuun lopulla se oli mukana syöksyssä Intian valtamerelle operaatio C:ssä. Alus palasi 11. huhtikuuta 1942 osaston mukana Singaporeen.
Alukseen osui 6. kesäkuuta ainakin viisi pommia etukannelle, komentosillalle ja keskilaivaan. Osumien seurauksena etukannella syttyi tulipalo, joka esti etummaisten tykkien toiminnan. Komentosillan läheisyyteen tullut osuma räjäytti käyttövalmiit ilmatorjuntatykkien kranaatit. Keskilaivaan tullut osuma tuhosi torpedoputkia, ja torpedojen räjähdys tuhosi aluksen. Alus kaatui oikealle kyljelleen vieden mukanaan 650 sotilasta. Asashio pelasti haavoittuneen aluksen päällikön, joka siirrettiin Suzuyalle saamaan hoitoa. Asashio, Mogami ja Arashio pelastivat 240 eloonjäänyttä ja toimittivat heidät Trukille.
Marian Rejewski

| Marian Rejewski |
| --- | --- |

Henkilötiedot
Syntynyt: 16. elokuuta 1905 Bydgoszcz
Kuollut: 13. helmikuuta 1980 (74 vuotta) Varsova, Puola
Kansalaisuus:  puolalainen
Koulutus ja ura
Tutkimusalue:  matematiikka
Marian Adam Rejewski (16. elokuuta 1905 Bydgoszcz – 13. helmikuuta 1980 Varsova, Puola) oli puolalainen matemaatikko ja salakirjoitusten tutkija (kryptoanalyytikko), joka vaikutti merkittävästi saksalaisen salakirjoituskone Enigman koodaamien viestien laajamittaiseen selvittämiseen.
Marian Rejewski varttui Preussin alueella sijainneessa Bydgoszczin (saksaksi Bromberg) kaupungissa. Hänen vanhempansa olivat sikarikauppias Józef Rejewski ja Matylda Thoms. Rejewski valmistui Königliches Gymnasium -lukiosta 1923 ja aloitti matematiikan opinnot Poznańissa Adam Mickiewicz -yliopistossa. Valmistuttuaan ja käytyään opiskelemassa myös Saksassa hän sai nimityksen assistentiksi kotiyliopistoonsa 1930. Tällöin hän oli jo osallistunut Puolan yleisesikunnan salakirjoitustoimiston järjestämälle salakirjoitusten ratkaisukurssille.
Rejewski ratkaisi Enigman salakirjoitusmenetelmän vuonna 1932. Rejewskin ja hänen kollegoidensa työ mahdollisti Britannian toisen maailmansodan aikana suorittaman enigma-viestien tulkitsemisen ja vaikutti näin sodan lopputulokseen.
Rejewski ja Enigma

Opiskellessaan matematiikkaa Poznańin yliopistossa Rejewski osallistui 1929 Puolan yleisesikunnan salakirjoitustoimiston (Biuro Szyfrów) järjestämälle kryptologian kurssille ja työskenteli vuodesta 1932 salakirjoitustoimistossa kokopäiväisesti.
Rejewskin onnistui loppuvuodesta 1932 yhdessä kollegoidensa kanssa päätellä Enigmaan kuuluvien niin sanottujen sekoittajien eli kiekkojen sisäiset kytkennät. Näiden perustietojen pohjalta he kehittivät lajittelumenetelmiä Enigma-viestien systemaattiseen ratkaisemiseen. Rejewskin kehitystyön tuloksia olivat mm. kryptologinen kortisto sekä enigma-viestien purkulaite bomba.
Enigma on sähkömekaaninen salakirjoituslaite, johon kuuluu 26-kirjaiminen näppäimistö sekä näppäimiä vastaavat 26 kirjainlamppua. Koneen sisällä on sekoittajat eli pyörivät kiekot ja niin sanottu heijastin, jotka muuntavat syötetyt merkit toisiksi koneen asetusten mukaisesti. Lisäksi koneeseen kuuluu johdinpöytä, jonka avulla yksittäiset merkit voidaan vaihtaa toisiksi.
Kun kirjain syötetään näppäimistöltä, yksi tai useampi sekoittaja pyörähtää, joten merkit koodautuvat joka kerta eri tavoin. Lisäksi johdinpöytä ja heijastin muokkaavat koodausta. Kirjainlamppu syttyy osoittamaan kutakin koodattua merkkiä, jotka kirjoitetaan erikseen muistiin salakirjoitetuksi viestiksi. Viestin vastaanottaja asettaa omaan enigmaansa samat alkuasetukset, jolloin koodattu viesti purkautuu alkuperäiseksi.
Sekoittajat, heijastin ja johdinpöytä tuottavat yhdessä niin suuren määrän yhdistämismahdollisuuksia, että viestejä ei olisi voitu käytännöllisesti selvittää kryptoanalyytikoiden käsityönä kohtuullisessa ajassa ilman asetusten valintaan liittyviä heikkouksia. Koneen asetuksia vaihdettiin päivittäin, joten viestien selvittäminen alkoi joka päivä ”alusta”: edellisen päivän tietoja ei voitu suoraan hyödyntää.
Enigman ratkaisemisen piirteitä

Enigma-viestien purkamiseksi tarvitaan kolmenlaista informaatiota:
yleinen käsitys Enigman toimintaperiaatteesta.
sekoittimien sisäinen johdotus (josta selviää, miten merkit muuttuvat sekoittimen läpi kulkiessaan)
Enigman päivittäiset asetukset: sekoittajien järjestys ja alkuasennot sekä johdinpöydän kytkennät.
Rejewskillä oli edellä mainituista selvitystyönsä aluksi käytössä vain ensimmäinen tieto, jonka salakirjoitustoimisto oli aiemmin onnistunut hankkimaan.
Selvittäessään sekoittajien kytkentöjä Rejewski hylkäsi tilastollisen näkökulman viestien kielelliseen rakenteeseen ja keskittyi sen sijaan ratkaisemaan sekoittajien toimintaa puhtaan matemaattisesti hyödyntäen ryhmäteoriaa mahdollisten yhdistelmien eli permutaatioiden ja niiden käyttäytymisen ymmärtämiseksi. Tämän työvaiheen tuloksena oli kuusi yhtälöä, jotka edustivat tekstin syöttöä, sekoittimia, heijastinta ja johdinpöytää.
Voidakseen edetä Enigman koodauksen ymmärtämisessä Rejewski tarvitsi lisätietoja. Niitä saatiin Ranskan tiedustelupalvelun välittämänä. Saksalaisten salakirjoitustoimistossa työskennellyt luopio Hans-Thilo Schmidt välitti ranskalaisille Enigman asetukset syys- ja lokakuulta 1932. Niiden avulla Rejewski saattoi eliminoida johdinpöydän vaikutuksen ja siten yksinkertaistaa ongelmaa.
Rejewskillä oli ollut mahdollisuus tutustua Enigman siviiliversioon, jonka näppäimistö muistutti asettelultaan kirjoituskoneen qwerty-näppäimistöä. Tämä ei kuitenkaan tuntunut pätevän sotilasversioon. Nojautuen ajatukseen saksalaisten järjestelmällisyydestä Rejewski oletti, että sotilasversiossa kirjaimet olisivat aakkosjärjestykessä ja tämä osoittautui pitävän paikkansa.[lähde? ]
Ratkaisutyön edetessä ja sen automatisointia miettiessään Rejewski ja hänen kollegansa kehittivät useita mekaanisia ja sähköisiä apuvälineitä mm. sekoittajien asennon määrittämiseen ja vaihtoehtojen testaamiseen. Eräs näistä välineistä, puolaksi Bomba, oli perustana liittoutuneiden kehittämälle enigman murtamisapuvälineelle, Bombelle.
Tietojen luovuttaminen

Viisi viikkoa ennen saksalaisten hyökkäystä Puolaan vuonna 1939 Rejewski kollegoineen esitteli Enigman ratkaisumenetelmänsä Ranskan ja Ison-Britannian tiedustelupalveluiden edustajille. Sodan sytyttyä puolalaiset kryptonanalyytikot evakuoitiin Ranskaan. Heidän oli paettava myös Ranskasta, mutta pian he palasivat työskentelemään peiterooleissa Vichyn Ranskassa.
Marraskuussa 1942 Rejewski ja toinen matemaatikko Henryk Zygalski pakenivat Espanjan, Portugalin ja Gibraltarin kautta Britanniaan. Rejewski ja Zygalski eivät olleet mukana Britannian tärkeimmissä salakirjoituksen ratkaisuorganisaatioissa (Bletchley Park) vaan työskentelivät vähemmän tärkeiden salakirjoitusten parissa. Rejewski ei tuolloin tullut lainkaan tietämään aiemman pioneerityönsä merkitystä.[lähde? ]
Sodan jälkeen Rejewski palasi Puolaan vuonna 1946 ja työskenteli Kabel Polski -yhtiön myyntiosaston johdossa vuoteen 1950. Muutamien vaiheiden jälkeen hän työskenteli Maakunnallisen työosuuskuntien liiton kirjanpitäjänä vuodesta 1954 helmikuuhun 1967, jolloin hän jäi eläkkeelle.
Kirjallisuutta

Singh, Simon 1999. Koodikirja: salakirjoituksen historia muinaisesta Egyptistä kvanttikryptografiaan. Helsinki: Tammi.
Enigma
Matías Fernández

| 0 | 1 | 2 |
| --- | --- | --- |

Henkilötiedot
Koko nimi: Matías Ariel Fernández Fernández
Syntymäaika: 15. toukokuuta 1986 (ikä 38)
Syntymäpaikka: Buenos Aires, Argentiina
Pelipaikka: keskikenttäpelaaja, pelinrakentaja
Pituus: 178 cm
Lempinimi: Mati, El Pelusa, Matigol, El Crá
Seura
Seura: Atlético Junior
Junioriseurat
1998-2004: Colo-Colo
Seurat
| Vuodet | Seura | O (M) |
| 2004–2006 2007–2009 2009–2012 2012–2017 2016–2017 2017–2019 2019– | Colo-Colo Villarreal Sporting CP Fiorentina → Milan (laina) Necaxa Atlético Junior | 82 (37) 71 (7) 69 (12) 12 (0) |
Maajoukkue
| 2005– | Chile | 74 (14) |
 Seurajoukkueuran tilastot kattavat vain kansalliset sarjat, päivitetty 2. joulukuuta 2012.  Maajoukkueuran tilastot päivitetty 17. tammikuuta 2019.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
Matías Fernández (s. 15. toukokuuta 1986 Buenos Aires, Argentiina) on chileläinen jalkapalloilija, joka edustaa kolumbialaista Atlético Junioria. Euroopassa hän pelasi vuosina 2006–2017 ja edusti tuolloin espanjalaista Villarrealia, portugalilaista Sportingia sekä italialaisia Fiorentinaa ja Milania. Hän on pelipaikaltaan keskikenttäpelaaja.
Seuraura > Colo-Colo

Fernández aloitti uransa Chilen menestyneimmässä seurassa Colo-Colossa 12-vuotiaana. Hän debytoi ykkösjoukkueessa 1. elokuuta 2004 Universidad de Chileä vastaan. Viikkoa myöhemmin hän maalasi kahdesti liigaottelussa Cobresalia vastaan. Hänet valittiin vuoden tulokkaaksi. Vuonna 2006 Fernández auttoi joukkueensa sen historian 24. liigamestaruuteen ja auttoi hienoilla otteillaan joukkueensa Copa Sudamericanan loppuotteluun, tekemällä turnauksessa yhdeksän maalia, kuudessa ottelussa. Hänet valittiin Etelä-Amerikan sarjojen parhaaksi pelaajaksi vuonna 2006.
Seuraura > Villarreal

18. lokakuuta 2006 Villarreal osti Fernándezin 8,7 miljoonalla eurolla. Real Madridin ja Chelseankin kiinnostuksen kohteena ollut chileläinen liittyi Villarrealin riveihin tammikuussa 2007 siirtoikkunan avautuessa. Debyyttinsä espanjalaisseurassa hän teki 7. tammikuuta 2007 1–0-tappio-ottelussa Valenciaa vastaan. Fernández pelasi täydet 90 minuuttia. Fernándezin alku joukkueessa ei sujunut maalien merkeissä hyvin, eikä maaleja syntynyt samaan tapaan kuin Colo-Colossa. 29. huhtikuuta 2007 viidennessätoista liigaottelussa Fernández aukaisi vihdoin maalihanansa Villarrealinkin paidassa, kun hän iski 0–3-voittomaalin Gimnàsticin verkkoon.
Seuraura > Sporting CP

Heinäkuussa 2009 Fernández siirtyi portugalilaiseen Sporting Clube de Portugaliin. Hän pelasi Sportingissa 69 pääsarjaottelua ja teki niissä 12 maalia.
Seuraura > Fiorentina

Heinäkuussa 2012 Fernández siirtyi italialaiseen Fiorentinaan.
Maajoukkueura

Chilen maajoukkuetta Fernández on edustanut 74 kertaa ja maaotteluissa hän on tehnyt 14 maalia. Hän pelasi Chilen joukkueessa vuosien 2007, 2011 ja 2015 Copa Américassa sekä vuoden 2010 MM-kilpailuissa.. Hän toimi Chilen nuorten maajoukkueen kapteenina vuoden 2005 nuorten MM-kisoissa.
Martin Procházka

| Martin Procházka> Henkilötiedot |
| --- | --- |
Syntynyt: 3. maaliskuuta 1972 (ikä 52) Slaný, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  82 kg
Pelinumero:  20
Pelaajaura
Pääsarjaura:  1989–2010
Seurat:  HC Kladno (CŠL/ČEL) HC Dukla Jihlava (CŠL) AIK IF (SEL) Toronto Maple Leafs (NHL) Vsetínská Hokejová (ČEL) Atlanta Thrashers (NHL) HC Vítkovice (ČEL) Avangard Omsk (RSL) Himik Voskresensk (RSL)
NHL-varaus:  135. varaus, 1991 Toronto Maple Leafs
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 1996 | jääkiekko |  |
|  Kultaa | Norja 1999 | jääkiekko |  |
|  Kultaa | Venäjä 2000 | jääkiekko |  |
|  Kultaa | Saksa 2001 | jääkiekko |  |
|  Pronssia | Suomi 1997 | jääkiekko |  |
|  Pronssia | Sveitsi 1998 | jääkiekko |  |
Maa:   Tšekkoslovakia
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Suomi 1990 | jääkiekko |  |
|  Pronssia | Saskatchewan 1991 | jääkiekko |  |
Martin Procházka (s. 3. maaliskuuta 1972 Slaný, Tšekkoslovakia) on tšekkiläinen entinen jääkiekkoilija, olympiavoittaja ja nelinkertainen maailmanmestari. Procházkalla on takanaan yhteensä 703 runkosarjaottelua Tšekkoslovakian liigasta ja Tšekin Extraliigasta, ja hän on tehnyt niissä yhteensä tehot 300+264=564. Procházka sijoittuu liigojen kaikkien aikojen maalipörssissä kymmenenneksi Vlastimil Bubníkin kanssa ja pistepörssissä 14:nneksi. Hän on pelannut myös 32 NHL-ottelua tehopistein 2+5=7.
Ura > Seuraura > Pääsarjauran alku

Procházka on HC Kladnon kasvatti. Hän pelasi joukkueessa ensimmäiset pääsarjaottelunsa kaudella 1989–1990, jolloin vain 17-vuotias Procházka teki Tšekkoslovakian liigan runkosarjassa 49 ottelussa tehot 18+12=30. Hän oli Kladnon kolmanneksi paras pistemies ja maalintekijä. Toinen kausi 1990–1991 toi Procházkalle 29 pistettä ja 19 maalia, joilla hän oli Kladnon paras maalintekijä. Toronto Maple Leafs varasi Procházkan 135. pelaajana NHL:n varaustilaisuudessa 1991.
Kauden 1991–1992 Procházka pelasi HC Dukla Jihlavassa, jonka jälkeen hän palasi kaudeksi 1992–1993 Kladnoon. Kaudeksi 1993–1994 Tšekkoslovakian liiga jakautui Tšekin ja Slovakian Extraliigoihin maiden itsenäistyttyä. Patera voitti tehopisteillä 21+39=60 Tšekin Extraliigan runkosarjan syöttöpörssin ja sijoittui pistepörssissä neljänneksi. Hän voitti myös kevään 1994 pudotuspelien pistepörssin tehopisteillä 5+10=15. Kaudella 1994–1995 Procházka teki Tšekin Extraliigan yhden kauden piste-ennätyksensä, 25+33=58, ja sijoittui liigan pistepörssissä viidenneksi. Hänet palkittiin kauden päätteeksi Extraliigan vuoden pelaajana.
Ura > Seuraura > Kaudet kotimaan ja ulkomaiden välillä

Procházka pelasi Kladnossa ja Tšekin maajoukkueessa paljon samassa ketjussa Pavel Pateran ja Otakar Vejvodan kanssa. Koko kolmikko siirtyi kaudeksi 1996–1997 Ruotsiin ja Elitserienin AIK:hon. Procházka oli tehoilla 16+23=39 joukkueen toiseksi paras pistemies Pateran jälkeen ja kevään 1997 pudotuspeleissä hän jakoi tehoilla 2+3=5 joukkueen sisäisen pistepörssin voiton hänen kanssaan.
Kaudeksi 1997–1998 Procházka siirtyi NHL:ään ja hänet varanneen Toronto Maple Leafsin riveihin. Hän jäi kuitenkin Mike Murphyn valmentamassa joukkueessa hyvin pieneen rooliin ja pelasi koko kauden aikana vain 29 runkosarjaottelua tehoin 2+4=6. Procházka palasi kaudeksi 1998–1999 kotimaahansa ja siirtyi pelaamaan HC Vsetíniniin. Hänen sijoittui pisteillään 20+29=49 joukkueen sisäisessä pistepörssissä kolmanneksi ja maalipörssissä toiseksi. Procházka voitti koko kevään 1999 pudotuspelien piste- ja maalipörssin ja palkittiin Extraliigan pudotuspelien parhaana pelaajana. Hän voitti kauden päätteeksi myös Tšekinmestaruuden.
Heinäkuussa 1999 Toronto Maple Leafs kauppasi Procházkan oikeudet uuteen NHL-seuraan, Atlanta Thrashersiin vaihdossa kuudennen kierroksen varausvuoroon kesälle 2001. Hän pelasi joukkueessa kaudella 1999–2000 kuitenkin vain kolme ottelua tehden yhden syöttöpisteen, jonka jälkeen Procházka palasi loppukaudeksi Vsetíniin.
Kaudeksi 2000–2001 Procházka siirtyi HC Vítkovceen, jonka toiseksi paras maalintekijä ja kolmanneksi paras pistemies hän oli tehoilla 15+16=31. Hän myös jakoi neljällä osumallaan joukkueen sisäisen maalipörssin voiton David Moravecin kanssa kevään 2001 pudotuspeleissä. Procházka aloitti Vítkovicessä myös kauden 2001–2002, mutta hän siirtyi kesken kauden Venäjän Superliigaan ja Avangard Omskin riveihin, jossa hän pelasi myös koko kauden 2002–2003. Procházka palasi kaudeksi 2003–2004 kasvattajaseuraansa Kladnoon, mutta pelasi loppukauden Superliigan Himik Voskresenskissa.